Nafarroako Parlamentuko Osasun Batzordeak, 2020ko ekainaren 3an egindako bileran, honako erabaki hau onetsi zuen: “Erabakia. Horren bidez, Nafarroako Gobernua premiatzen da Osasun Departamentuak 2014/2020 aldirako sustatu duen Kronikoen Planeko dementzien atalaren ezarpena osa dezan”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“1. Nafarroako Gobernua premiatzen da gaixo kronikoen estrategia ezar diezaien dementziak dituzten gaixoei eta beren familiei, eta arreta-eredua sendotu dezan, profesionalak aintzat hartuta eta gauzatu gabe dauden ekimenak garatuta, hala nola deliriuma prebenitzeko, detektatzeko eta tratatzeko protokolo bat zehaztea ospitaleko nahiz ospitalez kanpoko esparrurako –egoitzak barne–; egonaldi ertainerako oheak jartzea dementzia duten gaixoentza,t edota dementzietarako berariazkoaginte klinikoko koadro baten garapen teknologikoa.

2. Nafarroako Gobernua premiatzea oinarrizko osasun laguntzako, ospitaleetako nahiz egoitza-zentroetako profesionalen prestakuntza etengaberako plana indar dezan, gaixotasun horretan ohikoenak eta funtsezkoenak diren arazoei eta bereziki jokabide-nahasmenduen trataerari begira, eta dementzia duten gaixoen zaintzaileen prestakuntza sendotu dezan, Nafarroako zaintzaile guztiak aintzat hartuta.

3. Nafarroako Parlamentuak Nafarroako Gobernua premiatzen du informazio-sistemak gara ditzan, dementzia duten pazienteen laguntza-prozesua, prozesuaren efizientzia eta segurtasuna hobetzen laguntzeko.

4. Nafarroako Parlamentuak Espainiako Gobernua premiatzen du albait lasterren onets dezan Alzheimerraren 2019tik 2023ra bitarteko Plan Nazionala”.

Iruñean, 2020ko ekainaren 4an

Lehendakaria: Unai Hualde Iglesias